Al meer SA’ners kies veganisme | Maroela Media
Al hoe meer Suid-Afrikaners het in die afgelope 12 maande verkies om nie vleis te eet nie, óf om vleisalternatiewe te gebruik.
Volgens Willie Peters, algemene bestuurder van bemarking by Checkers, het hulle ŉ toename ervaar in klante wat vra vir veganistiese of plant-alternatiewe tot vleis.
“Die vraag na veganistiese, plantgebaseerde, vleis- en suiwelvrye opsies groei toenemend. Of klante nou streng veganisties is of net hul vleisinname wil verminder, ons probeer om in almal se behoeftes te voorsien,” sê Peters.
ŉ Veganistiese dieet behels dat jy geen vleis of ander diereprodukte eet nie. Veganiste bly dus weg van suiwel, eiers, heuning en vis.
Suid-Afrika is die enigste Afrika-land wat ŉ beduidende aanhang vir veganisme toon, volgens Google se data-giere. The Economist het 2019 selfs as “Die jaar van die Veganiste” verklaar, en vanjaar neem dié gier nog meer toe.
Volgens Google se navorsing is Suid-Afrika een van die voorste 30 lande ter wêreld waar veganisme oor die afgelope jaar die gewildste was. Die Wes-Kaap en die Oos-Kaap het die hoogste konsentrasie veganiste.
Stellenbosch in die Wes-Kaap het volgens Google die meeste veganiste, gevolg deur Randburg, Kaapstad, Sandton en Port Elizabeth.
Dit is seker elke mens se goeie reg om te kies wat hy of sy wil eet maar ek kan my net nie indink dat ek en my vrou elke naweek tamaties of pampoen moet braai nie.
Ek ka nie sien dat dit enige gesondheidsvoordele inhou nie. As ‘n mens kyk na alles wat die Japanese en Chinese eet, is dit duifelik hoe groter verskeidenheid voedsel jy inneem hoe beter vir jou. Japan en China het die hoogste gemiddelde IK in die wêreld asook die langste gemiddelde lewensduurte met Japan heelbo op 84+ in ouderdom.
As mens na die prys van vleis in die land kyk is dit geen wonder nie.
En dan een van die dae het die aarde uit groente en vrugte gehardloop en dan wat?
Verhouding tussen produsent en gebruiker is die knyptang.
Die mense word al hoe meer, boere kan nie byhou nie en bye kan ook nie byhou om genoeg bestuiwing te doen nie.
Die GROOT probleem is – Te Veel Mense.
Vra ‘n bestuurder van ‘n kettingwinkel groep wat verkies Suid-Afrikaaners. Hoe wetenskaplike kan dit nou wees!